UN MENJADOR LLIURE DE REBOMBORI – ASPAS lee habla comunica\nUN MENJADOR LLIURE DE REBOMBORI\nSempre us hem xarrat del benefici que hi ha quan reduïm el renou de fons de les aules pels nins amb discapacitat auditiva. Però ens arriben demandes per poder millorar l’acústica d’altres espais de l’escola i que també són freqüentats pels nostres alumnes: el gimnàs, la sala polivalent, la classe de música o el menjador són alguns exemples d’aquest espais.\nEn aquesta entrada ens centrarem en el menjador, ja que cada vegada són més escoles les que estan interessades en saber quines estratègies emprar per poder evitar tant de rebombori, per tal que el moment de dinar sigui un moment mínimament tranquil, tant per el nin amb discapacitat auditiva, com pels altres.\nAquests espais, solen ser sales grosses i amb poc mobiliari, això fa que hi hagi molta reverberació, que juntament amb el renou ambiental que hi pugui haver: els coberts, plats, palanganes, els nins que no controlen el seu to de veu… fan que sigui un lloc amb condicions acústiques inapropiades que dificulten la inintel·ligibilitat de la parla de les persones sordes.\nReduint el temps de reverberació de l’espai podem augmentar la qualitat acústica. Podem acudir als professionals per a que ens instal·len sostres, parets i sòls fono-absorbents. Però també, amb petits gests i adaptacions més econòmiques, podem crear un ambient amb menys renou i afavorir-ne moments comunicatius positius per totes les persones que comparteixen l’espai.\nPrincipalment, per tal d’adaptar els espais, ens hem de fixar amb el tamany de l’espai, la forma, els elements estructurals (com el tipus de finestres, com és el sòl, etc.), amb el mobiliari i la decoració.\nQuins element podem afegir o canviar per tal que afavoreixin a l’absorció dels renous?\nPenjar Cortines gruixades a les finestres.\nPenjar panells de suro que es poden decorar segons l’ús de l’espai, quadres, tapissos…\nPosar una estora o moqueta al sòl, hi han moltes varietats i de fàcil neteja (sobretot quan xerrem d’adaptar menjadors, cafeteries…).\nAdaptar les cadires i altres mobles posant uns taps de plàstic, feltre o pilotes de tenis a les potes.\nI per als espais molt grans, podem posar esponges amb ones o capses d’ous als cantons per tal d’evitar que les ones del so rebotin.\nAltres aspectes que podem modificar, a més dels que ja hem mencionat anteriorment, sobre tot quan es tracta d’un menjador, són usar plats o safates de plàstic que amb contacte amb els estris per menjar no fan tant de renou. També podríem fer ús de plats de bambú o altra fusta.\nA més a més, avui dia amb ajuda de les TIC podem ajudar a regular el nostre propi soroll. Una aplicació molt divertida és el semàfor del silenci; podem dur-la en qualsevol dispositiu mòbil o a l’ordinador i pissarra digital.\nAplicació “TOO NOISY”: es pot emprar en qualsevol dispositiu mòbil\nSemàfor del silenci\nZero Noise Classroom, aplicación de Chrome\naspasmallorca\t2017-04-19T14:57:28+00:00\tSin comentarios


La Fundació col·labora amb el 10è Partnership Trophy de Salvation Army - Fundació Guardiola Sala\n23/09/2021 | Manchester\nUna vegada més, la Fundació Guardiola Sala va col·laborar activament en el Partnership Trophy, torneig anual organitzat per la divisió del Regne Unit de The Salvation Army, una entitat solidària a nivell mundial, i en el que participen persones sense sostre de les 80 cases d’acollida (‘Lifehouses’) que l’associació té per tot el país.\nLa Fundació, representada en viu a l’esdeveniment per Pere Guardiola i Laura Guerra, va contribuir aportant tot el material del ‘welcome bag’, samarretes de fútbol i ampolles d’aigua reutilitzables Puma, desodorants i bosses de te, així com les pilotes oficials Puma amb les que es va disputar el torneig.\nLa Fundació també va possibilitar la presència al campionat de Juan Mata, estrella del Manchester United, que va estar molt amable amb tots els participants, amb qui es va fotografiar i xerrar, al marge de veure els partits. Qui també va fer costat a les persones sense sostre és Paul Merson, llegenda de l’Arsenal, que en una interessant conferencia els va explicar els seus problemes d’addicció a l’alcohol en els seus inicis com a futbolista.\nEl Partnership Trophy, que celebrava la seva desena edició, va ser tot un èxit i finalment l’equip guanyador va ser el de la casa d’acollida Wallace of Campsie, de Glasgow.


El Consorci de Residus diu que cal millorar els nivells de reciclatge\nDilluns, 21 Març 2016 10:47\nEl president del Consorci de Residus del Vallès Occidental, Ricard Torralba\nEl president del Consorci de Residus del Vallès Occidental i alcalde de Sant Llorenç Savall, Ricard Torralba, ha dit a Ràdio Rubí que encara s’han de millorar molt els nivells de reciclatge tant de la comarca com d’algunes poblacions, com ara Rubí. Amb tot, Torralba ha destacat que, després dels pitjors anys de la crisi, sembla que la tendència, en el conjunt de la comarca, és a l’alça en el terreny dels residus.\nRecordem que al Vallès Occidental, s'han recollit un total de 248.673 tones, cosa que suposa un lleuger augment del 2,11 per cent. Malgrat això, les dades del Consorci també indiquen que la recollida selectiva ha baixat en un 0,53 per cent. Especialment, la de la matèria orgànica ja que aquesta suposa un 37 per cent dels residus que es generen al Vallès, però només se separa la tercera part. Ricard Torralba ha volgut remarcar que és necessari fer arribar a la població el missatge que reciclar és bàsic per dues qüestions: "per la butxaca i pel medi ambient".\nPer poblacions, Rubí és un dels municipis de la comarca on els nivells de reciclatge han estat més baixos durant el 2015. I és que el percentatge de recollida selectiva ha estat del 27,95 per cent, una proporció inferior a la mitjana comarcal (34,14 per cent) i a la catalana (38,3 per cent). Pel que fa als residus, la nostra ciutat ha generat 30.132 tones durant el 2015. Segons Torralba, tant Rubí com tota la comarca estan molt per sota de l’objectiu marcat pel projecte comunitaro Horitzó 2020.\nPer tots aquests motius, Torralba ha remarcat que aquesta és una feina conjunta entre l’administració i la ciutadania perquè “és el nostre futur, però sobre tot és el futur de les generacions que vindran”.


Les activitats es desenvolupen en la zona d'infantil del CEIP Juan Carlos I\nMés d'un centenar de xiquets i xiquetes s'han inscrit per a començar a partir del pròxim dilluns l'Escola d'Estiu d'Almenara que es desenvoluparà en l'àrea d'infantil del CEIP Juan Carlos I fins al 31 de juliol pròxim. Enguany els pirates i els mars seran els protagonistes de la programació preparada, en la qual els xiquets i xiquetes entre 3 i 12 anys podran navegar en un món "d'aventures, diversió i aprenentatge per a totes les edats", que s'ha preparat des del Casal Jove de la localitat, segons ha explicat la regidora de Joventut Terebel Galiano. Un any més serà el personal del Casal Jove juntament amb els monitors i monitores de la borsa d'ocupació creada per a a aquest efecte els que s'encarreguen dels tallers i activitats.\nAl llarg del mes es desenvoluparan moltíssimes activitats adaptades als segments d'edat corresponents. Així se succeiran les gimcanes, els jocs esportius, la festa holly run, miniolimpiades, cinema, tallers de ball, manualitats, cuina, còmics, samarretes, perles hamma, estimulació i relaxació, així com també contacontes i tot açò completat amb el reforç escolar per als escolars de primària.\nPerò a més enguany s'han programat una sèrie d'activitats especials que complementen la programació. Així els divendres 6,20 i 27 de juliol es realitzaran jocs en el poliesportiu i en la piscina, amb el que caldrà anar a l'Escola d'Estiu amb el vestit de bany, tovallola, calçat adequat, crema i roba per a canviar-se després. També destaca l'excursió que es realitzarà el divendres 13 de juliol al Complex Turístic La Pinada de Gilet, així com l'acampada nocturna en el col·legi per a xiquets i xiquetes de 9 a 12 anys que se celebrarà entre el divendres 27 i el dissabte 28 de juliol on es farà la cerca del tresor pirata. Ací els participants hauran de portar-se la llanterna o sacs de dormir entre altres estris. Finalment, el dia 31 hi haurà una gran festa de clausura amb la música i l'animació de Rebombori Cultural.


Circular ARB 09/2016 Curs d’Àrbitre Nacional FEDA\nMitjançant aquesta circular es convoca un curs per a la preparació de la prova teòrica per a l’obtenció del títol d’Àrbitre Nacional FEDA (AN).\nEl curs està orientat a aquells àrbitres de la Federació Catalana d’Escacs amb llicència en vigor que vulguin presentar-se a la prova teòrica per a l’obtenció del títol d’Àrbitre Nacional FEDA, o per aquells àrbitres catalans que requereixin un reciclatge reglamentari.\nEl curs es desenvoluparà en modalitat semi-presencial. Les hores presencials s’aprofitaran per introduir la nova reglamentació (en comparació amb els cursos d’Àrbitre Català) i per aprofundir en la reglamentació ja estudiada. Les hores on-line s’aprofitaran principalment per repassar conceptes menys crítics i resoldre dubtes d’exercicis.\nEl curs presencial es realitzarà a la seu de la Federació Catalana d’Escacs, els dies 25, 26, 27 i 28 de març en horari de matí i tarda.\nL’examen es realitzarà el 2 d’abril a les 16:30h a una de les seus designades per la FEDA. La Federació Catalana d’Escacs ha demanat ser seu de l’examen i, per tant, en cas d’haver com a mínim 8 candidats serà una de les seus designades.\nConstarà de 34 hores teòriques presencials i un mínim de 6 hores on-line.\nEls drets d’inscripció al curs són de 110 € que comprèn la matrícula, participació en el curs i la documentació del temari en format digital i drets d’inscripció a l’examen. En cas que el nombre de participants sigui insuficient s’oferirà als alumnes una de les següents possibilitats:\na) realitzar el curs amb l’increment de la quota necessari per cobrir els costos\nPer inscriure’s a l’examen d’Àrbitre Nacional FEDA s’ha d’enviar un correu electrònic a la FEDA, amb còpia a la FCE, i fer efectiu el pagament dels drets de l’examen, directament a la FEDA, un cop estigui publicada la circular al web de la FEDA.\nLa inscripció a l’examen finalitza el 11 de març de 2016.\nLa inscripció finalitza el dia 11 de març de 2016, a les 20 hores, o quan quedi complet.\nLes places al curs estan limitades a un mínim de 10 alumnes per realitzar el curs i un màxim de 15, per ordre d’inscripció.\nEn el moment de fer la preinscripció per correu electrònic, assegureu-vos que rebreu la confirmació d’aquesta. La inscripció no serà en ferm i no hi haurà la plaça reservada fins que es faci efectiu l’import de la inscripció.\nEl pagament de la inscripció s’ha de fer efectiu al compte de Caixabank ES28 2100 0804 3002 0084 8216 indicant Curs AN + nom o a la pròpia Federació.\nLa distribució de temes és oberta i pot rebre variacions en funció del coneixement dels alumnes i la disponibilitat dels ponents.\nEl calendari de les classes presencials es pot trobar a la següent taula.\nPer a les classes on-line es proposen 4 sessions diferents de 3 hores cadascuna, de les quals únicament es realitzaran 2. Quines sessions concretes i en quins horaris es realitzaran, es decidirà per votació entre els alumnes inscrits definitivament al curs.\nMati (9:30 – 14:00)\nTarda (16:00 – 20:00)\nSistema d’aparellament Suís (teoria)\nSistema d’aparellament Suís (exemples)\nB.02 Rating / B.01 Títols Internacionals\nB.01 Títols Internacionals\nC.05 Reglas de Torneos FIDE (teoria i desempats)\nB.06 (Títulos de Arbitros) / CTA de la FEDA\nSkype (20:00 – 23:00)\nInformes de la FEDA + FIDE / Swiss Manager / Vega (repàs)\nLleis dels Escacs (repàs)\nPer al correcte aprofitament del curs és necessari disposar d’ordinador (no es lliurarà material imprès durant les sessions presencials); i un compte d’usuari a l’aplicació Skype (per poder participar a les sessions on-line).


Hisenda preveu tornar 100 milions d'euros menys als contribuents per la renda - Regió7 :: El Diari de la Catalunya Central\nHisenda preveu tornar 100 milions d'euros menys als contribuents per la renda\nL'Agència Tributària calcula que reemborsarà 10.500 milions i que hi haurà 14,25 milions de declarants\nCartell informatiu de la campanya del 2013, en una imatge d´arxiu arxiu/acn\nHisenda preveu tornar el 0,95% menys que fa un any en el marc de la campanya de renda del 2014 fins a arribar a un import de 10.550 milions d'euros, en un exercici en el qual també baixa el nombre de declarants, el 0,93%, fins a situar-se en 14,25 milions.\nEn conferència de premsa, el director del departament de Gestió de l'Agència Tributària (AEAT), Rufino de la Rosa, ha informat que hi haurà 19.270.000 de declaracions (el 0,11% més), de les quals 4,28 milions (el 2,22% més) seran amb resultat a ingressar per import de 7.350 milions (el 7,47% més que fa un any).\nUna de les novetats de la campanya és que el període de presentació per a les declaracions amb programes d'ajuda per via telemàtica va començar ahir, dues setmanes abans que l'exercici anterior, i alhora que la presentació telemàtica d'esborranys. Una altra innovació és que tant en els esborranys com en els justificants de presentació de la declaració es donarà als contribuents informació sobre el destí dels impostos. Així s'informarà els contribuents del repartiment que tindran els ingressos tributaris corresponents a la seva liquidació entre Administració estatal i autonòmica, i també la destinació donada per a polítiques de despesa a tots els ingressos que perceben les administracions públiques, atenent l'últim exercici comptable tancat.\nEl termini de presentació de la renda acaba el 30 de juny, tant per a les declaracions a ingressar com a tornar, si bé en el cas que en les declaracions a ingressar s'opti per fer el pagament mitjançant domiciliació bancària el termini de presentació acabarà el 25 de juny. La campanya presencial començarà l'11 de maig, de la mateixa manera que l'assistència a oficines.


La llarga ombra de la mort al tribunal per a l’ex-Iugoslàvia | Internacional | EL PAÍS Catalunya\nLa Haia 30 NOV 2017 - 17:44\tCET\nBosniocroats amb una bandera que mostra Slobodan Praljak, a Mostar (Bòsnia) ahir dimecres, després del suïcidi de l'exgeneral. ELVIS BARUKCIC (AFP) / VÍDEO: REUTERS-QUALITY\nLa justícia holandesa ha obert una investigació per esclarir els detalls del suïcidi de Slobodan Praljak, l'exgeneral bosniocroat que dimecres va ingerir un verí al Tribunal Penal Internacional per a l'antiga Iugoslàvia (TPII) mentre se li dictava sentència. Com va arribar la substància letal a les seves mans, qui l'hi va proporcionar i per què no ho van detectar a temps els serveis de seguretat són les tres incògnites que ara han de resoldre els fiscals de la Haia, seu del tribunal. Praljak va rebutjar enèrgicament que els jutges d'apel·lació confirmessin la pena de 20 anys de presó imposada el 2013, en primera instància, per crims de guerra contra els musulmans bosnians. Quan estava dempeus,i força agitat, l'exgeneral va beure una poció que va posar fi a la seva vida en el curs de les dues hores següents. De moment, es plantegen diverses hipòtesis i no es descarta ningú, des de visitants a familiars o coneguts, i fins i tot membres del seu equip de defensa per investigar qui li podria haver proporcionat el verí.\nLes mesures de seguretat del tribunal i les de la presó que Nacions Unides lloga a Scheveningen, el districte costaner de la Haia, per a aquests presos són similars. Disposen d'arcs detectors de metalls, pantalles per observar el contingut de la roba i les maletes, i el corresponent escorcoll posterior. Praljak i altres acusats, o convictes en procés d'apel·lació, conviuen a la mateixa zona de la presó. Sense divisions per ètnies, reben nombroses visites. Una vegada al tribunal, pugen des d'unes cel·les situades al soterrani fins a la sala que els correspongui, i tenen contacte directe amb els seus advocats. El fet que unes pastilles o un líquid passessin desapercebuts aquesta vegada és una cosa que, ara com ara, ningú s'explica. Praljak, que era també escriptor i director de cinema i teatre, es va suïcidar davant de les càmeres.\nDes del 1994 dos presos més s'han suïcidat, però des de les seves cel·les: dos serbocroats, Milan Babic (primer president de la República Sèrbia de Krajina), i Slavko Dokmanovic, antic alcalde de Vukovar. El primer, Babic, estava acusat de crims de guerra i va morir el 5 de març del 2006. Segons va explicar llavors el TPII, a Babic van anar a veure'l aquell mateix dia a les sis de la tarda, sense que hi hagués gaires novetats. Mitja hora després, quan van tornar a comprovar la cel·la, era mort.\nEn l'altre cas, Dokmanovic, acusat de crims de guerra i contra la humanitat, va morir el 29 de juny del 1998. Aquell dia, a dos quarts de dotze de la nit, Dokmanovic va ser vist amb vida per un guardià. Pocs minuts després, la seva cel·la es va quedar en la foscor més absoluta, cosa que Dokmanovic possiblement va aconseguir provocant un curtcircuit amb una màquina d'afaitar elèctrica. Mitja hora més tard van trobar el seu cos balancejant-se.\nA aquests dos casos s'hi suma l'impacte que va tenir en el procés judicial la defunció el 2006 de l'expresident serbi Slobodan Milosevic, afligit d'hipertensió. El tribunal va concloure que Milosevic va morir per causes naturals.\nEls fiscals holandesos guarden silenci sobre la mort de Praljak, i la sala 1 del tribunal, on va passar tot, està precintada per fer-ne la revisió forense. La premsa croata publica tota mena de versions sobre la mort del que considera un “màrtir de la pàtria” –avui dijous el Parlament del país ha fet un minut de silenci–. En particular, se centren en la suposada lentitud dels serveis mèdics proporcionats pel TPII per atendre els processats de les guerres dels Balcans. A la Haia, testimonis presencials que van contemplar dimecres el que havia passat, una vegada Praljak es va prendre el verí i van endur-se'l de la sala de vistes, han assenyalat a aquest diari que els paramèdics el van atendre allà mateix. “Però l'ambulància va trigar una hora a arribar i en va passar una altra més fins que el van dur a l'hospital”, el Haaglanden Medisch Centrum, a la Haia. Tot i que han demanat que es respecti el seu anonimat, els mateixos testimonis asseguren que “van veure sang i sentir crits de dolor del protagonista, que es retorçava”.


Oberta la convocatòria de subvenció per activitats econòmiques afectades per COVID19 (PIMES i/o autònoms) | Ajuntament d'Alcanar\nInici Ajuntament Comunicació i premsa Notícies Oberta la convocatòria de subvenció per activitats econòmiques afectades per COVID19 (PIMES i/o autònoms)\nL'Ajuntament d'Alcanar ha obert la convocatòria de la subvenció per activitats econòmiques afectades per COVID19 (PIMES i/o autònoms). Les ajudes que es donaran són equivalents a les despeses generades en concepte de taxa per la recollida d'escombraries i d'impost sobre vehicles de tracció mecànica, durant els períodes en què les activitats i els serveis no essencials del municipi s'hagen aturat a conseqüència de les mesures decretades pel Govern de l'Estat espanyol i la Generalitat de Catalunya.\n>> En les bases i la convocatòria de les subvencions es pot trobar tota la informació necessària.\n>> Totes les persones que cumplisquen els requisits han d'omplir el següent formulari i entregar-lo de forma telemàtica o presencial fins al 28 de desembre (inclós).\n>> Per a fer-ho de forma telemàtica es pot activar de forma molt senzilla l'IdCAT Mòbil.\n>> Una vegada ja s'ha activat l'IdCAT Mòbil, es pot tramitar la sol·licitud de l'ajut, qualsevol dia fins al 28 de desembre inclòs, de forma digital a través d'aquest enllaç de la seu electrònica de l'Ajuntament.\nLa Junta de Govern Local de l'Ajuntament d'Alcanar del 28 d'octubre va aprovar les bases reguladores d'aquest nou ajut que pretén pal·liar els efectes econòmics de la covid-19 i que va destinat a autònoms, pimes i entitats sense ànim de lucre que siguen titulars d'una activitat econòmica establerta a Alcanar. En concret, aquestes subvencions tenen assignada una partida de 60.000 euros.\nJoan Roig, alcalde d'Alcanar, explica que "l'equip de govern va adquirir aquest compromís a principis de la pandèmia. Després d'haver-ho treballat a fons, hem activat aquesta línia d'ajuts amb una quantitat econòmica important per a donar un cop de mà als empresaris del municipi”. El batle també recorda que "aquesta línia d'ajuts se suma a altres mesures fiscals que ja va aplicar l'Ajuntament durant el confinament i les etapes posteriors".


Les fotos. Albocàsser vibra amb ‘Les Rossegades’ | DiaDia\nHome Maestrat Albocàsser Les fotos. Albocàsser vibra amb ‘Les Rossegades’\nAlbocàsser ha iniciat aquest matí els festejos de Sant Antoni amb la celebració de les espectaculars i esperades rossegades de l’arbre sense fulla i la carrasca. ‘Les Rossegades’ han fet vibrar a veïns, veïnes i visitants els qui han gaudit amb el pas dels cavalls pels carrers de la localitat. En acabar ha sigut el torn de pujar el carro de “malea”.\nAquesta vesprada, a les 16.30h donarà començament el “tardeo” al Pla de la Font amb el grup Atuvera. La jornada continuarà amb l’encesa de la foguera a les 19h. Seguidament, se celebraran la processó i lectura de la publicata i el repartiment de la coqueta. El dia acabarà amb música i ball en el pavelló.\nDemà tindran lloc la missa en honor al sant a les 12h i les tradicionals ‘corregudes’ i la rifa del porc a les 16h. En concloure, s’emportarà la imatge de Sant Antoni a casa dels nous majorals.


El CHPA Cadí de la Seu organitza el festival de patinatge "Els Musicals" — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / El CHPA Cadí de la Seu organitza el festival de patinatge "Els Musicals"\nEl CHPA Cadí de la Seu organitza el festival de patinatge "Els Musicals"\nL'esdeveniment tindrà lloc aquest dissabte, 20 de desembre, a les 18.30 hores, al poliesportiu municipal El club també celebrarà aquest diumenge, a les 17 hores, el tradicional quinto al gimnàs de La Salle\nFestival de patinatge CHPA Cadí 2014\nEl Club d'Hoquei i de Patinatge Artístic (CHPA) Cadí de la Seu d'Urgell celebrarà aquest dissabte, 20 de desembre, el tradicional Festival de Patinatge que s'organitza amb motiu de les festes nadalenques. L'esdeveniment, que és obert a tothom, s'iniciarà a dos quarts de set de la tarda al pavelló poliesportiu municipal. L'entrada serà gratuïta.\nEl festival, que enguany està dedicat als musicals, comptarà amb la participacióde prop de 200 patinadors i patinadores de 6 clubs diferents vinguts d'arreu del país. Un centenar de patinadors seran del CHPA Cadí, mentre que l'altre centenar procediran de l'Andorra Patinatge Artístic, el Club Patinatge Bellver, el Club Patinatge Mollerussa, el Club Patí Tremp i el Club Patí Tona.\nDes del CHPA Cadí s'ha afirmat aque serà un festival de patinatge artístic "ple de color, amb un vestuari, maquillatge, pentinats i complements a to amb l'elegància de les figures que els patinadors i patinadores creen sobre la pista”. L'escenificació també amaga alguna sorpresa que delectarà al públic assistent.\nL'Ajuntament de la Seu d'Urgell dóna tot el seu suport a la celebració d'aquest festival perquè se suma a la programació nadalenca del Món Màgic de les Muntanyes i, alhora, "aconsegueix que vingui gent d'arreu de Catalunya a la ciutat”. Des del consistori urgellenc també s'ha volgut felicitar a la bona feina que es fa des dels diferents clubs esportius de la Seu d'Urgell durant tot l'any.\nEl Festival de Patinatge del CHPA Cadí comptarà també amb les actuacions de l'elit del club, representada per les germanes Noemí i Ashley Isla. També es podrà gaudir de l'actuació del patinador convidat, l'italià Andrea Girotto.\nA més a més, com és ja tradició, el CHPA Cadí celebrarà aquest diumenge, 21 de desembre, el quinto nadalenc. Tindrà lloc a les cinc de la tarda al gimnàs del col·legi La Salle de la Seu d'Urgell. Tothom hi pot participar.


Ple extraordinari, dimecres 13 de desembre a les 20:00 h. - Ajuntament de Copons\nPle extraordinari, dimecres 13 de desembre a les 20:00 h.\nPer resolució de l’alcaldia de data d’avui ha estat convocada sessió extraordinària de l’Ajuntament Ple a celebrar a la sala de sessions d’aquest ajuntament pel proper dimecres dia 13 de desembre de 2017 a les 20:00 hores, amb el següent,\n1.- Aprovació, si s’escau, de l’esborrany de l’acta de la sessió extraordinària del dia 22 de novembre de 2017\n2.- Decrets d’Alcaldia.\n3.- Aprovació, si s’escau, d’inici d’expedient de revisió d’ofici per declarar la nul·litat dels acords de ple de 9 de desembre de 2015 d’inici d’expedient de contractació i aprovació del plec de clàusules administratives particulars i d’explotació i l’acord d’adjudicació del ple de 18 de gener de 2016 relatiu al contracte de la concessió per la gestió, explotació i dinamització d’un equipament municipal, el bar-restaurant de la piscina de Copons.\n4.- Aprovació, si s’escau, d’inici de l’expedient de desafectació de domini públic del local polivalent propietat de l’Ajuntament de Copons situat als baixos de l’edifici de “Cal Poldo”.\nPlens municipals ple 0\nDijous 14 de desembre,...


Església Nuestra Señora de la Concepción d'Omeñaca\nTemple edificat a meitats del segle XII amb una sola nau. Posteriorment, en el segle XVI es comença una reconstrucció en estic gòtic tardà, probablement a causa de l'ensorrament del mur nord i l'absis. Degut a les limitacions econòmiques només es va poder construir la nova capçalera. Ja en el segle XIX es va refer el mur oest i el campanar de cadireta, situat sobre aquest mur, que va ser construït una mica més cap a l'est que l'original.\nLa galeria porxada és l'element més destacat de l'edifici. És el porxo més oriental de Castella i per tant el situat més a l'est de tot el romànic castellà. Com en molts altres casos, la seva factura es posterior al temple.\nEs troba adossat al mur sud. Està formada per sis arcs de mig punt dividits en dos grups de tres, situats a banda i banda de l'arc d'accés. Originàriament n'hi havia set, doncs en el costat occidental hi havia un arc més a jutjar per les restes que trobem dels seus fonaments i per que el darrer capitell té les dues cares esculpides, cosa gens habitual si una de les cares havia de quedar oculta per la paret.\nEls arcs es recolzen en columnes dobles amb els capitells esculpits. El capitell més occidental és el que actualment no podem contemplar en la seva totalitat, per haver estat adossat al pilar. Està decorat amb harpies a les cantonades.\nEl segon capitell té diverses bèsties fantàstiques esculpides entre uns arbres. Tenen el cap de lleó, cos d'ocell i cua de drac.\nEn el següent veiem a un soldat sobre un lleó agafant-lo pel cabell. Un altre soldat, amb llança i escut lluita també amb un lleó. En l'altra cara veiem a dues harpies i dos bèsties com les del capitell anterior amb cap de lleó i cos d'ocell.\nEl darrer capitell d'aquest costat són en realitat dos capitells de tipus vegetal, amb fulles de palma i baias.\nJa en la part de la galeria més oriental tornem a trobar dos capitells vegetals.\nSegueix la mateixa tipologia de decoració vegetal la següent parella de capitells.\nEl següent torna a ser historiat. Novament trobem a personatges que lluiten contra lleons. Un agafa al lleó per la boca, mentre que l'altra li clava una llança al pit. Com succeeix en l'altre capitell historiat, la cara posterior està ocupada per harpies i altres bèsties.\nEl darrer capitell torna a ser de tipologia vegetal.\nLa porta d'accés s'obre en el mur sud i està protegida per la galeria porxada. Està situada en un cos avançat fet amb carreus perfectament tallats. La formen tres arquivoltes adovellades de mig punt sense cap decoració.\nSobre la porta trobem un grup de mènsules esculpides. Destaca la que hi ha més a la dreta en que trobem dues figures, una masculina i una altra femenina, abraçades en una clara actitud eròtica. Les següents mènsules estan esculpides amb un saltimbanqui, un personatge ajupit, una cara humana, una llebre i un barril.\nEn l'interior del temple es conserva una pica baptismal romànica sense decoració.


el dia de maig 25, 2016\n15 instal·lacions dels alumnes de l’Escola d’Art i Superior de Disseny de Vic\ndmc 25 maig,inauguració 17:00h.\ndmc 25 maig a dj 22 de setembre\nESPAIS POSSIBLES és la presentació de 15 treballs realitzats pels alumnes de segon curs de pintura, ceràmica i escultura de l’Escola d’Art de Vic. Les peces exposades s’emmarquen dins les matèries curriculars "Expressions d'avantguarda" i "Projecció de l’obra".\nAquests treballs tenen la intenció de donar a conèixer nous registres que empra actualment l’art. Aquesta mostra n'és un exponent.\nart ceràmica escultura exposició instal·lació Pintura


Diners | Abril 2021\nLogotip de Bank of the West 01 Png Transparent & Svg Vector - Bank of the West Logo\nEl logotip de Bank Of The West 01 Png Transparent & Svg Vector - El logotip de Bank Of The West és una imatge de fons transparent gratuïta que ha penjat Samantha Verchi. Descarregueu-lo gratuïtament i cerqueu-ne més a ClipartKey.\nDollar Clipart Tumblr Money - Gif de signe de dòlar rosa\nDollar Clipart Tumblr Money - Gif de signe de dòlar rosa és una imatge de fons de pantalla transparent gratuïta penjada per Sarcastic Architect. Descarregueu-lo gratuïtament i cerqueu-ne més a ClipartKey.\nDòlar màquina escurabutxaques d'imatges - Emoji de la bossa de diners\nMàquina escurabutxaques de dibuixos amb dòlars: l'emoji és una bossa de fons transparent que ha penjat Flower Lover. Descarregueu-lo gratuïtament i cerqueu-ne més a ClipartKey.\nTransparent PNG de Bill de Clip Art en blanc i negre - Clipart de Bill de Dòlar en blanc i negre\nBill Clipart en blanc i negre transparent PNG - Dollar Bill Clipart en blanc i negre és una imatge de fons transparent gratuïta que ha penjat Norman Bishop. Descarregueu-lo gratuïtament i cerqueu-ne més a ClipartKey.\nIcona del signe de dòlar Fons transparent - Borsa de diners Kawaii Png\nIcona de signe de dòlar Fons transparent: la borsa de diners Kawaii Png és una imatge de fons de pantalla transparent gratuïta penjada per Wendy Marijnissen. Descarregueu-lo gratuïtament i cerqueu-ne més a ClipartKey.\nPiggie And Elephant Clipart - Elephant And Piggie Clip Art és una imatge de fons transparent gratuïta que ha penjat Felgencenter Oberberg. Descarregueu-lo gratuïtament i cerqueu-ne més a ClipartKey.\nDòlar transparent de cent bitllets de 100 dòlars sobre la taula - 100 bitllets de dòlar Png\nDollar Transparent Hundred 100 Billers de dòlars a la taula - 100 Dollar Bills Png és una imatge de fons transparent gratuïta que ha penjat Kasia. Descarregueu-lo gratuïtament i cerqueu-ne més a ClipartKey.\nSigne de dòlar Png Clipart - Fons transparent Senyal de dòlar transparent\nDollar Sign Clipart Png - Background Transparent Dollar Sign Transparent és una imatge de fons transparent gratuïta que ha penjat Martin. Descarregueu-lo gratuïtament i cerqueu-ne més a ClipartKey.\nDollar Shave Club Png - Personalització del Dollar Shave Club\nDollar Shave Club Png: la personalització del Dollar Shave Club és una imatge de fons de pantalla transparent gratuïta penjada per Clipsdelight. Descarregueu-lo gratuïtament i cerqueu-ne més a ClipartKey.\nMoneda - Diners - Galeria d'imatges - Blanc i negre - Pila - Monedes en blanc i negre Png\nMoneda - Diners - Imatges predissenyades - Blanc i negre - Pila - Monedes Png és una imatge de fons transparent gratuïta que ha penjat Sprinkle. Descarregueu-lo gratuïtament i cerqueu-ne més a ClipartKey.


El exlletrat major del Parlament assegura que la Mesa pot admetre iniciatives\nL'ex lletrat major del Parlament de Catalunya, Antonio Bayona, ha desmentit durant la seva compareixença com a testimoni en el judici del 'procés' al Tribunal Suprem les tesis de l'expresidenta de la Cambra Carme Forcadell i del successor d'aquesta, Roger Torrent, a l' afirmar que la Mesa d'aquest òrgan sí que pot admetre iniciatives, ja siguin projectes de llei o de qualsevol altra naturalesa, per qüestions de fons, és a dir, pel contingut de les mateixes.\nBayona ha relatat al tribunal que arran del primer incident d'execució que es va plantejar des del Tribunal Constitucional, els serveis jurídics del Parlament van començar a elaborar informes sobre la no conveniència d'admetre determinades iniciatives, ja que aquestes podrien suposar un incompliment de l'acatament al tribunal de garanties.\n"Bastants" advertències dels lletrats de la Cambra, ha explicat, es van fer a la Mesa de forma escrita. Encara que altres es van posar de manifest de forma oral, de la mateixa manera es van incloure en les actes de les reunions, i incloïen entre altres mesures la conveniència d'escoltar almenys al Consell de Garanties Estatutàries.\nLes advertències van continuar també després que acabés el procés d'aprovació de les denominades "lleis de desconnexió" i de fet a preguntes del fiscal Fidel Cadena Bayona ha admès que es va fer un requeriment també després de 4 d'octubre, quan Junts pel Sí i la Cup van sol·licitar la compareixença del president Carles Puigdemont perquè traslladés el resultats del referèndum.\nTant el secretari de la Cambra com el lletrat major van advertir llavors que aquesta compareixença suposava donar continuïtat a lleis que havien estat suspeses pel Tribunal Constitucional, segons Baiona, que a preguntes de l'advocada de l'Estat ha admès també que van arribar fins i tot a elaborar informes que no havien estat sol·licitats per la Mesa per creure que aquest era el "deure" envers aquells als quals haurien assessorar.\nA preguntes de l'advocada Forcadell, Olga Arderiu, Bayona ha arribat a afirmar que "hi havia un deure de no admetre i no tramitar" i que "una funció bàsica de qualsevol persona que assessora a una altra és advertir de les responsabilitats de prendre una decisió".\nEL PRIMER TESTIMONI QUE NO VEU L'AUDIÈNCIA\nUn cop ha conclòs Baiona, el tribunal ha accedit a que el següent testimoni, el secretari general del Parlament, Xavier Muro, declari en qualitat de testimoni sense ser enfocat per les càmeres i així evitar que la seva imatge sigui enfocada i difosa, tal com el funcionari havia sol·licitat.\nSegons Marchena, aquesta circumstància no atorga a Muro "cap estatut de protecció de testimonis", ja que tots els presents a la sala podrien veure-li, de manera que aquesta declaració no suposa "detriment del dret de defensa". "Totes les defenses saben a qui s'està interrogant i l'únic límit és al principi de publicitat", ha explicat.\nEn els mateixos termes s'ha manifestat el secretari general del Parlament, Xavier Muro, que ha destacat que atenent a la jurisprudència del Tribunal Constitucional, ia les "excepcions" marcades pel propi tribunal, la Mesa té el deure de "no admetre la proposició parlamentària "quan aquesta fos una" palmària i evident "contradicció amb la Carta Magna.\nEn aquest sentit, ha assegurat que tant ell com el lletrat major de la cambra autonòmica van recordar almenys en "set ocasions", per escrit i verbalment, de l'obligació d'atendre les advertències del TC i de les possibles responsabilitats penals que podrien incórrer si admetien les lleis de desconnexió. Ha agregat que en aquest cas concret va elaborar una "nota escrita", que va ser "una mica més extensa que en altres ocasions".\nMuro ha afirmat que habitualment el cos de lletrats no controla les activitats de la Mesa perquè entén que els membres compleixen els requisits per admetre a tràmit les iniciatives parlamentàries, destacant així l'excepcionalitat dels informes redactats a conseqüència de la presentació de les lleis independentistes.\nD'altra banda, ha avalat part de la tesi de Forcadell, que va negar durant la seva declaració com investigada que la tramitació de la llei del referèndum i de transitorietat jurídica es tramitessin pel procediment de lectura única, sinó amb la modificació de l'ordre del dia, en virtut de l'article 81.3 del Reglament del Parlament.\nMuro ha afirmat també que el cos de lletrats va recordar que amb la reforma del Parlament, aquest mecanisme "havia quedat suspès", encara que va assenyalar que el procediment equivalent seria l'aplicació del que estableix el precepte esmentat.


Darrera de Ran Ran Ran hi trobem Ferran Baucells i Jordi Farreras. Ran Ran Ran és la nova encarnació amb la que Ferran Baucells importa l’esperit de l’americana i s’empapa de la tradició del folk per acabar coquetejant amb l’electrònica. Sorgit de les cendres de Tired Hippo ha anat creixent poc a poc, estirant sorolls de l’ipad, amb en Jordi donant el contrapunt rítmic i estrenyent llaços amb bandes de l’underground del Poblenou o de l’escena antifolk. El 2015 van recollir les seves enigmàtiques cançons en un cd homònim, “Ran Ran Ran” (Bankrobber, 2015) i aquest 2017 han publicat “L’hereu” (Bankrobber, 2017), un dels discos candidats a estar a les llistes del millor de l’any.\n1.- Un disc de Dylan: “New Morning” (Columbia, 1970)\nComença el disc amb “If not for you” i “Day of the locusts” transmetent una calidesa que fa sentir bé. Segur que no és una de les obres de referència de Dylan però aquest disc té un encant i cançons tan rodones com “The man in me” o “Sign on the window” que fan que no m’hagi cansat mai d’escoltar-lo.\n2.- Un disc amb el que vaig aprendre a tocar la guitarra: Izzy Stradlin and the Ju Ju Honds (Universal, 1992)\nQuan començava a tocar la guitarra em passava tardes senceres tocant a sobre d’aquest disc (i els dos primers de The Black Crowes i els Use your illusion). així anava desxifrant afinacions, acords, canvis i estructures. Encara no tinc molt clar com és que vaig decidir comprar-me aquest disc. La portada va ser un dels factors clau i llavors vaig descobrir un disc molt stonià que em va atrapar.\n3.- Un disc de The velvet Underground: “Loaded” (Warner, 1970)\nVa ser el primer disc de la VU que vaig escoltar i en aquesta llista realment podríen entrar els quatre discos d’estudi que van gravar. tot i que en aquest no hi és la Moe Tucker a la bateria, la sensació d’escoltar per primer cop cançons perfectes com “Sweet Jane”, “Rock’n’Roll” o “I found a reason” no s’oblida… a més dels outtakes d’aquest disc on s’hi troben joies que anirà recuperant en Lou Reed durant anys com “Satellite of love” i un darrer argument a favor d’aquest disc: “Oh! Sweet nothing”\n4.- Un disc impossible (però possible): “Bubble & Scrape” (SubPop, 1993) de Sebadoh\nLa màgia de tres persones fent música en un grup: les boniques cançons de Lou barlow, els hits directes de Jason Loewenstein i els temes més bojos d’Eric Gaffney i tot barrejat en un disc que no deixa de sorprendre. Singles perfectes com “Sister” o “Sixteen”, temes com “Soul and fire” o “Think ( let tomorrow bee)” que donen la mesura del compositor que és en Lou Barlow. Potser les cançons d’Eric Gaffney capgiren a les primeres escoltes però si entres en el seu univers et guanya.\n5.- Un disc dels Rolling Stones: “Exile on Main Street” (Virgin, 1972)\nEl meu germà el posava molt sovint i en un primer moment a mi em flipava més la seva portada i les seves fotografies, que en format vinil lluia espectacular i em deixaven ben intrigat. Llavors vaig anar escoltant bé els temes, cara a cara, era un doble vinil i anaves topant amb clàssics a mesura que avançava el disc (“Rip this joint”, “Sweet black angel”, “Lovin’ cup”, “All down the line”, etc.). Descobrir després tot el que va ser el procés de gravació a un castell de França… difícil de superar…\n6.- Un disc per viatjar: “Horses in the sky” (Constellation, 2005) de Silver Mt. Zion\nPocs discos han tingut tan impacte en mi com aquest. Cançons “circulars”, la intensitat amb la que canten i toquen i sentir la música com la transmet… els quasi 12 minuts del tema inicial deixen sense respiració i el disc segueix en la mateixa espiral sense aturar-se.\n7.- Un disc dels YO LA TENGO: “Electr-o-pura” (Matador, 1995)\nRecordo descobrir els YLT amb aquest disc i desmuntar-se el poc que sabia sobre tocar la guitarra, escales, solos, etc. Tot donava igual un cop escoltaves “My heart’s reflection” o “Blue line swinger”… I tots els discos que havien fet ja i els que havien de venir…\n8.- Un disc que no falla mai: “Crooked rain, crooked rain” (Matador, 1994) de Pavement\n“Elevate me later”, “Gold Soundz”, “Range life”… No, no falla mai aquest disc… L’inici demanegat ja presagia un disc imprevisible i irresistible. Stephen Malkmus i la seva afinació i la seva forma de tocar la guitarra… No crec que estigui prou reconegut el seu talent.\n9.- Un disc de Sufjan Stevens: “The Age of Adz” (Ashmatic Kitty, 2010)\nPenso que no tornaré a veure un concert com els dos que va fer a l’Auditori del Fòrum al Primavera de fa uns anys… Presentava aquest disc però qualsevol dels seus discos és imprescindible. Però és el final amb “I want to be well” i “Impossible soul” el que em decideix per aquest, sobretot perquè en dues cançons mostra més talent que en la majoria de discos que es publiquen i es publicaran (començant pels de Ran Ran Ran, és clar!)\n10.- Un disc de guitarres: “Penthouse” (Elektra, 1995) de Luna\nLuna presentava el “Pup tent” a Bikini, jo no els coneixia però l’Enric, el bateria de la banda amb la que estava en aquell moment, em va dir que hi anés, que em molarien i molts anys després és la banda que més cops he vist en directe. Com dos guitarristes s’ajunten per fer crèixer les cançons, sense que un destaqui més que l’altre, tods dos amb el seu espai, és un plaer veure’ls en concert i sentir discos com “Penthouse”. L’entrada de “Chinatown” ja et situa i “Sideshow by the seashore” o la genial “23 minutes in Brussels” et guanyen segur.\nAutor lanovaescenaPublicat el 5 Novembre, 2017 5 Novembre, 2017 Categories MELÒMANSEtiquetes MÚSICA, MELÒMANSLeave a comment on Melòmans: Ferran Baucells\nVladimir és un nom comú a Rússia el diminutiu del qual és Vova però ni és rus ni mai ningú l’ha cridat així. En Vladi té el cap ple de melodies, passa les hores pensant en la música, rodejat de cançons i col·leccionant discos. Ara el coneixem per ser membre fundador del Club Vinil Tarragona, l’entitat que presideix i que des de fa 3 anys reuneix a la nostra província malalts de la música com ell. En el passat va exercir durant un període de tres anys de col·laborador de la revista Mondosonoro, a més de ser membre de la formació tarragonina Fred Secret. Actualment segueix tocant la guitarra amb The Clantons i, de tant en tant, també el podem veure passejant vinils de la seva discoteca i punxant sota el nom de Mejor Playa. I el que ningú s’atreviria mai a discutir és que en Vladi és una gran persona.\nUna cançó que ens alegri el dia\nD’acord que el disc Cry to me de Solomon Burke no és una festa, però és difícil que una interpretació així no et reconciliï amb la humanitat. Pots tornar a néixer cada dia dins d’aquesta cançó. Crec que és bo rodejar-se de gent a qui li agrada la música, i per això vam crear el Club Vinil Tarragona. Descobrir per primer cop o recuperar-la després de molt temps sense escoltar-la pot veritablement arreglar-te el dia.\nUna cançó que només m’agrada a mi (o això crec)\nAixò em passa bastant amb el country. No és que només m’agradi a mi, però hi ha molta gent que no el suporta. Hi ha coses tremendes com per exemple Driftwood on the River d’Ernest Tubb.\nUn disc favorit\nEl 69 Love songs de The Magnetic Fields per exemple és molt favorit. Ho és des del primer dia que el vaig escoltar. La veritat és que amb Absolutely cuckoo, primera cançó del triple cd, ja vaig caure rendit. És colossal però sense atabalar, transparent també, i te’l pots fer teu si vols. Encara no entenc d’on va sortir tanta inspiració i com van poder quadrar tantes cançons en un sol disc sense avorrir. L’any passat el van tornar a reeditar en vinil, en una caixa de sis 10″ que crec que en facilita i millora l’escolta.\nUna cançó per cantar amb les teves filles\nLes meves filles tenen 3 i 9 anys… vull dir que, tot i que Mozart ja tenia simfonies a l’edat de la gran, encara són petites. Ho han de descobrir tot, imagina’t quina sort! Però ja comencen a reconèixer bones melodies. Per exemple Save it for a rainy day dels Jayhawks, cançons de Los Fresones Rebeldes i sobretot Jimmy had a Polaroid de Math and Physics Club agraden molt a les dues i ens les sabem de-re-que-te-memòria (i a mi em cau la bava, clar).\nUn disc que no em canso d’escoltar\nJuraria que a casa el Pet sounds dels Beach Boys el punxem a diari. Algú amb un poder extraordinari deu ocupar-se d’això. És un disc que sempre em tomba. Els seixanta van ser una època daurada per la música. Tampoc em canso mai d’escoltar el Forever breathes the lonely word de Felt, que també és bastant inabastable. Un disc que encara té misteri per a mi. Com quan vols mirar algo, però no… saps?\nUna cançó favorita\nIn a sentimental mood de Duke Ellington & John Coltrane. Aquesta cançó m’ha quedat gravada d’una època en què estava obsessionat pel jazz. Tot en ella és immensitat i glòria. Encara ara li tinc respecte. De totes formes, les cançons on més em reconec tenen una quadratura pop, més simple però no per això més fàcils. Estan fetes amb guitarres i tenen una bona tornada, com el que fan Teenage Fanclub o Lloyd Cole, per exemple.\nEl disc que més hagis escoltat\nPossiblement hauria de tornar a l’adolescència a buscar-lo. I trobaria un k7 gravat de Bad Religion, segur. Vaig fondre uns quants walkman amb aquesta cinta, Against the grain la cara A i Generator a la B. També els discos de Belle & Sebastian de l’època Jeepster els he escoltat fins a la sacietat.\nEl disc que encara no tinc\nCrec sincerament que si el que busques és tenir una col·lecció, el vinil és el format. Res et donarà més emoció, ni cd’s ni mp3, per descomptat. Et trobaràs amb discos impossibles, amb els que tens i els que sembla que no tindràs mai, els que sonaran regular i els que ho faran genial, els que t’apareixeran de casualitat, els originals, les reedicions… I llavors està aquesta espècie de deformitat del qui vol fer-se una discoteca, que consisteix en mirar-se la seva col·lecció i veure-hi només el que hi falta, els forats. Així que hi han molts discos que encara no tinc, molts. Per exemple, un que em faria especial il·lusió tenir és el disc perdut d’Islandia Nunca Quema.\nUn grup actual\nDoug Tuttle està fent uns discos sensacionals, per pixar-te a sobre. Nick Waterhouse també és una passada, però també Real Estate o Ultimate Painting. N’hi ha tanta de música… I després estan els segells com Pretty Olivia Records o You are the Cosmos que treuen discos guapíssims, encara que no tot el que publiquin siguin grups actuals. Igual que Madmua Records i les seves precioses reedicions, que són un regal. El que et deia, mai escoltaries tota la música del món per molt temps que tinguessis.\nUs aconsello un disc bo i barat\nA la segona mà hi ha molta cosa barata en vinil. Els LPs d’Aztec Camera, Roxy Music o Talking Heads. Discos canònics, barats i fàcils de trobar. I alguns clàssics en aquest sentit, això ja amb 7″, com el Limón limonero de Henry Stephen o els EPs de Renato Carosone, que n’hi ha patades i a mi m’agraden. Al Club també surt sovint el What do you think you’re doing de Billy Fury, un disc que es troba fàcil i tirat de preu per internet.\nAutor lanovaescenaPublicat el 4 Juny, 2017 4 Juny, 2017 Categories MELÒMANS, Sense categoriaEtiquetes CLUBVINILTARRAGONA, MÚSICA, MELÒMANSLeave a comment on Melòmans: Vladimir Lozano


Brussel·les tanca la porta. Més exactament el Ministeri Fiscal de Brussel·les és qui ha tancat la porta al lliurament a la justícia espanyola dels consellers Comín, Serret i Puig.\nEn un escrit en un castellà perfecte, clar i didàctic, lluny dels retorciments barrocs de l’habitual prosa judicial ibèrica, que el Tribunal Suprem (TS) cultiva amb especial zel -com si hagués un Nobel de literatura jurídica sovint inintel·ligible-, el Ministeri Públic de Brussel·les ha postulat davant el tribunal competent del Regne dels Belgues que no pot fer valer la euroordre emesa per l’instructor del TS.\nLa raó: no es correspon amb la normativa vigent. O el que és el mateix, dit amb tota la cortesia professional que es vulgui: la petició de l’òrgan judicial, que rau a Las Salesas de Madrid, no s’ajusta a les previsions legals de l’euroordre.\nNo es tracta, a parer meu, com, amb certa precipitació s’ha dit, d’un defecte de forma. Som davant d’una manca de substància processal, que, havent pogut estar corregida, no ho ha estat, malgrat les peticions de precisions a l’efecte emeses per la Fiscalia belga. Fiscalia, que, com sovinteja al dret comparat, té una dependència governamental, limitada, però dependència al cap i la fi.\nQuè ha succeït per a què el Ministeri públic requerit digui que no pot sustentar la petició espanyola?. Doncs una cosa ben senzilla: l’euroordre, tal com té declarada a bastament la Justícia europea, el Tribunal de Luxemburg, no és una disposició autònoma, sinó que suposa l’execució d’una ordre de detenció (títol subjacent se’n diu) preexistent en el país d’origen. Cal, en definitiva, haver dictat una ordre prèvia de detenció nacional i dictar després, si cal, com a extensió de la mateixa, una euroordre.\n1) La Jutgessa Central d’Instrucció nº 3 de la Audiència Nacional va emetre una euroordre de detenció contra, entre altres, els ara exiliats a Brussel·les, amb data de 3 de novembre de 2017, ordre que es basa en cinc delictes. Aquesta ordre es va retirar per l’instructor del TS el 5 de desembre següent. El 23 de març proppassat, conclòs el sumari amb la interlocutòria de processament, es va tornar a reactivar l’euroordre, però ara només per tres delictes. Tanmateix el substrat fàctic és més ampli que l’anterior i amb diverses qualificacions jurídiques, és a dir, es dicta una nova euroordre.\n2) D’acord a la jurisprudència de Luxemburg l’euroordre no és un disposició judicial autònoma, sinó que requereix l’existència prèvia d’una ordre de detenció del país que la requereix, el que jurídicament s’anomena un títol subjacent. És a dir, tal i com emfatitza la fiscalia belga, si no hi ha ordre de detenció nacional prèvia, en aquest cas a Espanya, l’euroordre està òrfena de base.\nFins aquí la cadena de fets processals. Davant aquesta mateixa pel·lícula de fets el Fiscal de Brussel·les no veu raó per procedir a l’extradició, perquè no existeix una ordre prèvia de detenció espanyola emesa per l’instructor del TS.\nPerquè ho havia de fer l’instructor del TS?. La raó és molt simple: l’ordre de detenció –i subsegüent euroordre de l’Audiència Nacional- era per cinc delictes i uns fets determinats. La euroordre, en segon lloc, és retira. En tercer lloc, el processament ho és per tres delictes: contra dos consellers per desobediència i malversació i contra un tercer per malversació i rebel·lió; res a veure en els fets, imputacions i qualificacions de l’Audiència Nacional.\nFinalment, l’instructor del TS respon a la Justícia belga que l’ordre de processament val com a ordre de detenció, la qual cosa, òbviament ni és certa ni és acceptada per Brussel·les. Conclou la fiscalia de la capital d’Europa: “En absència d’un títol nacional subjacent (correcte), la present ordre de detenció europea ha de ser considerada irregular i, per tant, el procediment ha de ser considerat sense objecte”.\nA més s’ha produït un fet important per la construcció europea: la llibertat de les persones sotmeses a un procediment penal ha d’estar garantida al mil·límetre, sense dreceres ni giragonses. Sense llibertat personal davant el poder punitiu dels estats, no hi ha llibertat ciutadana. Aquesta és una lliçó que els poders públics han d’aprendre i practicar-la com si els hi anés la vida. Cal, però, demanar-se, perquè no ho han fet fins ara, si compartim, com europeus, el mateix marc normatiu bàsic.\nAquest marc normatiu bàsic no permet anomalies, ni excepcions ni extravagàncies com perseguir a ciutadans per delictes que només existeixen en la ment dels seus perseguidors. Perseguidors, això sí, dotats de poder. Tanmateix es dubtós que els poders perseguidors n’extreguin les conseqüències democràtiques i legals evidents de la jornada d’avui.\nBrussel·les, un cop, més és la Grand Place d’Europa.


Cartes a la Directora 10/01/2020\n3 min. 10/01/2020 00:00\nÉs evident i més que evident: fins que no tinguem la llei de transició jurídica a l’abast, que parlar d’independència serà una quimera. Cal una justícia pròpia que ens alliberi d’un estament que té més poder que els governs espanyols de torn. I l’evidència la tenim en el tuit de Pablo Casado per comentar l’última jugada del Tribunal Suprem espanyol. Ha dit: “ La justicia española vuelve a dar la razón al PP”. Aquesta frase haurien de proclamar-la els polítics catalans arreu i ben fort: la justícia espanyola ha estat fent i continua fent el que vol el PP. No cal afegir-hi res més.\nFerrocarril a Cambrils i Salou\nL’article La nova variant ferroviària de Vandellòs s’inaugurarà entre crítiques, publicat a l’ARA el dia 7, no explica un punt essencial: que molts dels problemes s’evitarien si no es tanqués la via actual. De fet és una decisió inaudita: enlloc es tanca la via convencional quan s’obre una línia d’alta velocitat. És com si s’hagués tancat la línia Barcelona-Girona quan es va fer la d’alta velocitat.\nPer què es tanca la línia de la costa? Per l’obstinació i miopia de les autoritats locals. En comptes de buscar solucions per evitar els accidents, han volgut “treure el cinturó de ferro” sense pensar que és una infraestructura que cada dia fan servir milers de persones. Si es conserva la línia actual, ara sense trens ràpids ni de mercaderies, i es fan les proteccions adequades, Cambrils i Salou poden continuar tenint un servei ferroviari extremadament útil. Ni entenc l’actitud dels alcaldes de Cambrils i Salou ni la passivitat de la Generalitat en aquest disbarat.\nEl comentari del rei a Sánchez\n“Ha sigut ràpid, el dolor vindrà després”. Amb aquest nou comentari inoportú el dia que Pedro Sánchez va jurar la presidència, el rei expressa una desafecció amb el sentir popular, que a Catalunya segueix mobilitzat, com demostren les múltiples concentracions que es duen a terme en una gran quantitat de localitats.\nAhir vam veure com el Suprem ha decidit mantenir-se ferm en el disbarat de no reconèixer la immunitat d’Oriol Junqueras, al cost que sigui (contradient Europa).\nPerò, malgrat aquest poder estatal, no oblidem els nostres polítics a la presó o a l’exili; i aquest és el nostre dolor, no el citat pel rei. En aquest context, vistes les coses, em costa molt d’entendre que davant aquesta situació Esquerra pugui blanquejar el sistema amb hipotètics beneficis futurs que em resulten del tot incomprensibles.\nResidus a la deixalleria de Valls\nDes de fa temps, he portat a la deixalleria de Valls diferents objectes domèstics, perquè s’han espatllat o perquè ja no em són útils. Fins i tot, a vegades, recullo del terra del carrer llaunes i bosses i les diposito als contenidors. Aquesta setmana he anat a l’Ajuntament a portar els certificats de l’any passat i m’han dit que no n’hi ha prou amb això. He de demostrar que a casa meva faig la selecció dels cinc contenidors. Jo, a casa, per qüestió d’espai, separo el vidre, el paper/cartró i el plàstic. La resta, va tot junt en un sol compartiment. Segons els certificats que tinc, al llarg del 2019 he portat molts quilos de ferralla a la deixalleria. Doncs bé. Em declaro insubmís de portar-hi res més. Ja s’ho trobaran al costat dels contenidors com fa una gran majoria de la gent. M’han desincentivat del tot. Ho sento.\nJORDI COMPANY BESORA


Treball de calafell clou els cursos d’auxiliar d’infermeria en geriatria, d’informàtica de l’usuari i d’internet i recerca de feina\nLa regidoria de Treball de l’Ajuntament de Calafell ha tancat aquest migdia tres cursos de formació ocupacional que s’han desenvolupat en els darrers mesos. Es tracta dels cursos d’auxiliar d’infermeria en geriatria, d’informàtica de l’usuari i d’internet i recerca de feina, que han estat seguits per mig centenar d’alumnes en total.\nTreball de calafell forma persones aturades com a monitors de lleure i animació sociocultural\nLa regidoria de Treball de l’Ajuntament de Calafell ha posat en marxa aquest matí un curs que formarà persones aturades com a monitors de lleure i animació sociocultural. Un dels principals atractius del curs és que, amb un complement de 50 hores també ofert als alumnes, es pot accedir al títol oficial de monitor de lleure, imprescindible per treballar en aquest sector.\nTreball de calafell posa en marxa un cicle de cinc cursos de formació contínua\nLa regidoria de Treball de l’Ajuntament de Calafell ha obert aquesta tarda un cicle de cinc cursos de formació contínua, que s’impartiran al municipi con a fruit d’un conveni de col·laboració amb el sindicat Unió General de Treballadors (UGT). És el primer cop que a Calafell s’ofereix formació contínua, una modalitat adreçada a persones en actiu que vulguin millorar la seva qualificació professional.\nCalafell empresa organitza un curs de gestió fiscal i laboral i un d’habilitats directives\nCalafell Empresa, servei de la regidoria de Treball de l’Ajuntament de Calafell, organitza un curs de gestió fiscal i laboral i un altre d’habilitats directives. Ja és oberta la inscripció, que pot fer-se, fins una setmana abans de l’inici de l’activitat, personalment a la seu de Calafell Empresa (plaça Alcalde Romeu s/n, edifici del Casal Jove), enviant un correu electrònic a autoempresa@calafell.org o a travérs de la web de la regidoria http://treball.calafell.cat.\nTreball de calafell posa en marxa un projecte d’orientació laboral adreçat a dones en situació d’atur o de precarietat laboral\nLa regidoria de Treball de l’Ajuntament de Calafell ha posat en marxa el projecte “Activa’t Calafell”, una iniciativa adreçada a dones que es trobin en situació d’atur o de precarietat laboral. El projecte, que oferirà un acompanyament personalitzat a les participants, durarà 12 mesos i la formació que s’impartirà serà compatible amb els horaris escolars per tal de facilitar la conciliació familiar.\nTreball de calafell posa en marxa un suport personalitzat a les persones aturades per ajudar-les a trobar feina\nLa regidoria de Treball de l’Ajuntament de Calafell posa en marxa una nova edicio del programa d’Itineraris personals d’inserció (IPI). És una mesura que donarà suport personalitzat a les persones aturades amb la finalitat d’ajudar-les a trobar feina.\nCalafell tanca dos projectes de formació laboral en què s’han invertit 800.000 euros\nL’Ajuntament de Calafell va tancar ahir dos projectes de formació laboral que van iniciar-se el passat mes de febrer i en els quals s’han invertit 800.000 euros. Aquests dos projectes, un taller d’ocupació i una casa d’oficis, han format a 40 persones i han permès tirar endavant diverses obres i actuacions d’interès públic i social. 600.000 euros del total del pressupost han estat aportats pel Fons Social Europeu i el Servei d’Ocupació de Catalunya.


fallas - El Turista Fallero i el Extra de Actualidad Fallera ja al carrer\nEl Turista Fallero i el Extra de Actualidad Fallera ja al carrer\nLes revistes de les falles per excelència presentaren les seues noves edicions el passat mes de febrer.\nEl 22 de Febrer el casal de la Falla Passeig de l'Albereda-Avinguda de França acollia la Presentació de l'Extra de Falles d'Actualitat Fallera amb la presència de les Falleres Majors de València, Daniela Gómez de los Ángeles i Rocío Gil Uncio. Al costat d'Arantxa Marqués, Claudia Fernández, Jorge Blanquer i Manuel Cabrera, màxims representants de la comissió, i Braulio Torralba, fundador de la revista, van presidir la presentació de l'edició especial que ix al carrer amb motiu de la setmana fallera.\nLa portada d'enguany és el ninot de Grego Acebedo per a la falla de Camins al Grau que ha resultat guanyador del premi al millor ninot de portada que atorga la pròpia revista. Una edició molt completa que qualsevol faller ha de fullejar aquestes falles 2018 per a estar informat de les novetats del món faller. A més dels tradicionals reportatges fotogràfics a les Falleres Majors de València i les seues Corts d'Honor que cada any sorprenen.\nBraulio Torralba i Manuel Andrés Zarapico van ser els encarregats de fer un recorregut per aquesta edició especial d'Actualitat Fallera per al 2018 durant l'acte. Daniela i Rocío van rebre els primers exemplars i van posar al costat d'ells, a més, dels nombrosos membres del món faller, polític i de la societat valencianan que van assistir també a aquesta cita per a conèixer l'Extra de Falles de 2018 d'Actualitat Fallera de primera mà.\nPer la seua banda, la vesprada del 28 de Febrer, era el torn de presentació per a El Turista Fallero, que des de l'1 de Març es troba ja en els carrers perquè valencians, fallers i turistes puguen fer un recorregut per les falles, conèixer opinions de diverses personalitats o fins i tot aprendre sobre la passió fallera dels "bojos per les falles". L'escenari escollit per a la ocasió va ser el casal So Nelo de la comissió de Convent Jerusalem-Matemàtic Marzal, que abarrotat per amics de la revista va donar a conèixer de la mà de Marcos Soriano el que seria un resum de tot el contingut que es pot trobar en aquesta nova edició.\nLes Falleres Majors de València, Daniela Gómez de los Ángels i Rocío Gil Uncio, al costat de les seues Corts d'Honor, van assistir a la Presentació acompanyades de Pere Fuset, President de Junta Central Fallera, així com dels vicepresidents de la mateixa. No van voler perdre's aquest acte la Regina dels Jocs Florals, Mónica Duart, i nombrosos representants d'associacions, falleres, valencianes, polítiques... que van poder fer-se amb els primers exemplars de la revista degana de les falles. Van presidir també l'acte, els màxims representants de la comissió, Hortensia Ferrer, Susa García, Álvaro Lacruz i Santiago Ballester.\nJosep Lluís Marín va actuar com a pregoner de la presentació, es van escoltar també les paraules del director de la revista, Javier Tejero, i d'un il·lusionat José Manuel Acosta que, per segon any, ha pres les regnes de la mateixa.\nLa portada d'aquesta edició número 76 és obra de Miguel Santaeulalia Núñez i és el viu exemple de la publicació ja que en ella es veuen nombrosos turistes sorpresos per una mascletà.\nAbans de donar pas a la rifa de nombrosos productes dels patrocinadors, José Colero, guanyador del XX Concurs de Contes Fallers de la revista, va fer lectura de "Culpable" relat que narra amb humor el cas d'un regidor que volia ser ninot de falla.\nAmb la gran foto de grup de tots els col·laboradors de la revista El Turista Faller es va donar pas a un vi d'honor que es va allargar fins a altes hores de la nit.\nAmb aquestes publicacions ja en el carrer, València està més en falles que mai.


Vídeos del servei idCAT – Consorci AOC\nVídeos del servei idCAT\nUs recordem que l’Agència Catalana de Certificació disposa de dos canals a Youtube, el canal idCAT (disponible clicant aquí) i el canal CATCert (disponible clicant aquí).\nAl canal idCAT, el ciutadà pot consultar diferents vídeos, als apartats Tràmits i usos, Tutorials i L’idCAT als mitjans. Dins de l’apartat Tràmits i usos, el ciutadà té a la seva disposició vídeos que mostren com consultar el saldo de punts del carnet de conduir amb l’idCAT (visualitzat 4.252 vegades) o com consultar l’informe de vida laboral amb l’idCAT (que té 4.751 visualitzacions). El vídeo més consultat, però, és el de Sol·licitud del certificat de naixement amb l’idCAT, amb 5.434 visualitzacions.\nDins de l’apartat Tutorials, els vídeos més consultats són els que mostren com es fa la Renovació de l’idCAT (7.322 visualitzacions) i com es fa la Còpia de l’idCAT per poder-lo utilitzar a diferents ordinadors (amb 9.510 reproduccions).\nAl canal CATCert podeu trobar, entre d’altres, vídeos de Conceptes bàsics o de Suport tècnic. Pel que fa al servei idCAT, a l’apartat ER idCAT teniu vídeos que mostren, pas a pas, com es fan les diferents operacions d’emissió i gestió del certificat idCAT.\nDes del servei idCAT creiem que aquests dos canals són una molt bona eina per resoldre una gran part dels dubtes relacionats amb el servei. Especialment important és el canal idCAT, ja que és un lloc on el ciutadà pot trobar molta informació que, altrament, ha d’obtenir contactant amb el nostre Centre d’Atenció a l’Usuari o preguntant directament als operadors de l’Entitat de Registre idCAT.\nPer tot l’anterior, us encoratgem a potenciar aquest mitjà de comunicació entre el ciutadà i el servei idCAT, amb l’objectiu que l’ús del certificat idCAT segueixi augmentant.


L'Agència Tributària inicia aquest dijous la confecció telefònica de declaracions a través del pla 'Et Truquem', que manté el reforç de la seva capacitat disposat l'any passat per la pandèmia, aquest any amb un disseny que permet atendre des del primer dia al mateix perfil de contribuents que en l'atenció presencial a les oficines, i també a nous col·lectius que ho necessitin, com ara els perceptors de l'Ingrés Mínim Vital (IMV).\nFins ara, l'Agència Tributària ha tornat ja, a dia d'avui, 2.542 milions d'euros a 3.790.000 contribuents, de manera que el 72,5% de les sol·licituds de devolució realitzades pel moment i el 66,7% els imports a retornar que s'han sol·licitat ja han estat abonats.\nOficina de l'Agència Tributària @ep\nA més, han presentat ja la seva declaració 6.591.000 contribuents, un 6,5% més que l'any passat en el mateix nombre de dies de campanya (la campanya d'aquest any va arrencar sis dies després que l'anterior).\nL'Agència Tributària destaca el "notable" augment de les declaracions amb resultat a ingressar (+ 25% fins a la data), continuant amb l'acceleració d'aquestes presentacions que es ve produint en els últims anys, i recorda que aquests contribuents no han de realitzar els primers pagaments fins al final de la campanya, amb independència del moment en què presentin la declaració.\nA més, indica que en el cas dels afectats per regulacions temporals d'ocupació (ERTO) amb declaracions per ingressar compten enguany amb una via addicional de facilitació de liquiditat al poder optar per un fraccionament del pagament en sis mesos sense interessos.\nPel que fa a les vies de presentació, a més del canal telemàtic principal, que és la pàgina web de l'AEAT (www.agenciatributaria.es), també destaquen les presentacions a través de l'aplicació mòbil de l'Agència.\nPer aquesta via s'han presentat més de 64.000 declaracions fins avui, de les quals més de 42.000 es corresponen amb presentacions 'en un sol clic' i la resta són contribuents als quals l'aplicació ha derivat a la web de l'Agència per a realitzar alguna modificació i han tornat a la 'app' per concloure la presentació.\nEstà previst que en tota la campanya es presentin 21.570.000 declaracions, un 2,1% més que l'any anterior. D'aquest total, es preveu que 14.330.000 donin dret a devolució, dos terços de l'total i un 1% menys que l'any anterior, per un import de 10.857 milions d'euros. Al seu torn, s'esperen 5.960.000 declaracions a ingressar, un 5,7% més, per import de 12.976.000.\nPLA 'El TRUUEM'\nA més de la presentació per Internet a través de la pàgina de l'agència i de l'aplicació mòbil, des d'avui els contribuents menys habituats a les noves tecnologies que requereixin assistència personalitzada tornaran a tenir en el pla 'El Truquem' de confecció telefònica de declaracions una alternativa a la tradicional assistència presencial a oficines, que aquest any arrenca el 2 de juny.\nDes d'aquest dijous i fins al final de la campanya el pla 'El Truquem' està dissenyat per poder atendre el mateix perfil de contribuents que a les oficines i a nous col·lectius que ho requereixin, especialment als perceptors de l'IMV.\nUna vegada que el contribuent demana cita (es recomana la sol·licitud per Internet o mitjançant servei automàtic 901 12 12 24 i en el 91.535 73 26) i triï horari de matí o de tarda, el sistema li proposa un dia i una hora en la que rebrà la trucada del funcionari de l'Agència.\nL'Agència Tributària recorda que resulta molt convenient que el contribuent tingui disponible la informació i documentació necessària per a realitzar la declaració quan rebi la trucada.\nAl seu torn, i a l'objecte de mitigar una eventual pèrdua de cites en perjudici del conjunt dels contribuents, es sol·licita als ciutadans que anul·lin la cita per la mateixa via per la qual la van obtenir si han decidit no fer ús d'ella.\nREFORÇ PER ERTO I IMV\nL'Agència Tributària destaca que la principal característica de la campanya d'aquest any és el reforç previst en l'assistència personalitzada per als afectats per ERTE i els perceptors de l'IMV.\nA més de les cartes informatives remeses a tots dos col·lectius i a les recomanacions per a aquests contribuents que l'Agència Tributària va oferir abans de l'inici de la campanya a la seva pàgina web, en el cas dels perceptors de prestacions per ERTO es millora la informació disponible en les dades fiscals a mesura que l'Agència rep les dades actualitzades del Servei Públic d'Ocupació sobre expedients de reintegrament.\nD'altra banda, en els últims dies l'Agència ha incorporat una nova via d'assistència, tant per a afectats per ERTO com per a perceptors de IMV, mitjançant el 'Informador' de Renda.\nAquesta eina, accessible al web dins de l'apartat dedicat a la campanya, inclou tots els blocs informatius tradicionals de Renda, encara que reestructurats i sistematitzats per poder anar oferint la informació que requereix cada contribuent a partir de preguntes senzilles que realitza la pròpia eina.\nXAT 'AD HOC' PER PERCEPTORS DE ERTO I IMV\nLa novetat a l'respecte dels ERTE i el IMV és que, en aquests casos, si el contribuent que utilitza el 'informador' no veu resolta la seva dubte, se li ofereix la possibilitat de contactar directament amb un funcionari de l'Agència mitjançant un xat establert 'ad hoc' per a aquests col·lectius que està habilitat en horari de matí, de dilluns a divendres.\nA hores d'ara, ja s'han presentat 1.037.000 declaracions per part de perceptors de prestacions per ERTO i més de 100.000 beneficiaris de l'IMV han complert fins a la data també amb l'obligació de presentar declaració.\nTant per a aquests col·lectius com per al conjunt dels contribuents, des del primer dia de campanya es manté obert el tradicional canal telefònic de resolució de dubtes tributàries, en els telèfons 91 554 87 70 i 901 33 55 33, de 9 a 19 hores, de dilluns a divendres.\nAquesta via d'assistència, igualment reforçada aquest any, ha atès en el primer mes de campanya més de 660.000 trucades de diferent perfil de contribuents.\nLa present campanya compta, d'altra banda, amb millores específiques per faciliten la presentació de la declaració a contribuents amb certs perfils (activitats econòmiques en règim d'estimació directa i objectiva, arrendadors i inversors) que ja estan fent un ús intensiu de les eines que agiliten la presentació.\nAixí, més de 44.000 contribuents han utilitzat i a l'aplicació 'cartera de valors' que permet un càlcul automàtic de les plusvàlues i minusvàlues per operacions amb accions cotitzades en la gran majoria de supòsits, i més de 150.000 arrendadors s'han pogut beneficiar fins a la data del càlcul automàtic de l'amortització, la principal despesa deduïble en matèria de lloguers.


Vue Mer Depuis La Terrasse Pont-Croix França - Ofertes d'hotels amb els MILLORS DESCOMPTES EN LÍNIA\nVeure tots els 73 allotjaments a Pont-Croix.\n2 rue monge, Audierne, Pont-Croix, França, 29770 - Veure al mapa\nConvenientment situat a Audierne, Vue Mer Depuis La Terrasse és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Vue Mer Depuis La Terrasse, l'excelent servei i instal.lacions superiors faran de la vostra estada una experiència inoblidable. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Audierne, el Vue Mer Depuis La Terrasse és el lloc perfecte per una estimulant i emocionant escapada.


Vuit8ena: No et deixaré anar\nPublicat per rits a 18:38\nMolt grossa devia ser la ficada de pota pel que transmetes les teves línies. Que et quedi el consol de saber que això passa a les millors famílies, per més que el tràngol no te'l treu ningú, ho sé, ho sé...\n8 de maig de 2013, a les 19:12\nNo podem estar sempre a l'aguait, de vegades necessitem que ens ho diguin, i llavors hi serem, però tenim tantes coses al cap que de vegades se'ns escapen coses, per evidents que siguin.\n8 de maig de 2013, a les 19:21\nHi ha persones que tenen una vida molt dura, ben sovint comparteixo hores amb alguna d'elles...\nI em sap greu que t'hagis de sentir malament per una ficada de pota involuntària. Sap molt de greu, però la gent també ho entén, crec.\n8 de maig de 2013, a les 20:20\nSi la persona és com ha de ser normalment enten la nostra ficada i es preocupa menys que nosaltres mateixos. No t'hi capfiquis, som humans.\n8 de maig de 2013, a les 21:44\ntranquil·la, ficar la pota es natural, es humà, si no fiquessis mai la pota series... series... com jo :P\n9 de maig de 2013, a les 7:56\nSap molt greu cagar-la d'una manera tan notòria com expresses en aquestes línies. Però segur, que aquell que potser vas ferir sap, perfectament, que no ho vas fer amb cap mala intenció, ben al contrari.\nI jo crec que si les coses no estan fetes amb mala fe, totes es poden perdonar.\n9 de maig de 2013, a les 11:00\nFERRAN, més que important, molt dolorosa per qui la va rebre i per mi. Eren notícies dolentes i mai ens agrada sentir-les. Em fastigueja aquesta poca habilitat que tinc en ficar la pota, però amb els dies tb he aprés que l'altre devia estar estranyat que no li digués res. Només puc fer que acompanyar-lo.\nXEXU, no era evident. En Tyrion és molt reservat i no estem aprop físicament, xò és d'aquelles persones que es fan estimar amb el temps. El personatge li va ni que pintat. Sé que no m'ho té en compte.\nCARME, completament d'acord. Hi ha gent que la mala estrugança els persegueix.\nSi, ho ha entès, xò no treu que a mi em sàpiga greu.\nJOAN GASULL, cert xò em sap greu no haver-lo cuidat una mica. Espero poder esmenar el meu error.\npons007, ja m'agradaria ja assemblar-me ni que sigui una mica a tu.\nPORQUET, si, no m'ha retret res ni està enfadat, és massa bona persona. Només està trist i m'agradaria poder-lo ajudar xò només puc estar al seu costat.\nUn petonet a tots!!!\n10 de maig de 2013, a les 18:13


Esteller demana conèixer els motius pels quals l'Ajuntament no ha adquirit el Palau Moxó\nÀngels Esteller, portaveu del grup Popular a l'Ajuntament de Barcelona, ha perdut explicacions al govern municipal de Colau sobre els motius pels quals el consistori no ha adquirit l'històric edifici protegit Palau Moxó, que ha estat venut recentment.\nLa regidora Popular ha criticat que l'Ajuntament hagi deixat escapar l'oportunitat d'adquirir aquest edifici barroc, tractant-se d'un edifici protegit com un Bé Cultural d'Interès Local (BCIL), categoria B.\nEn aquest sentit, ha afegit, els propietaris de l'edifici han assegurat que van oferir al consistori la venda de l'edifici en dues ocasions, desembre de 2015 i gener de 2017, per un total de 7,3 milions d'euros, ja que l'Ajuntament té dret preferencial per adquirir un bé catalogat.\nAixí mateix, Esteller demanarà en Comissió explicacions sobre els motius i qui va prendre la decisió de no adquirir el Palau Moxó com a patrimoni municipal, per tal d'assegurar el manteniment de l'edifici. "Lamentem que el govern municipal no hagi informat als grups municipals sobre la possibilitat d'adquirir com a patrimoni aquest edifici de 1.770, ja que un ajuntament amb un superàvit de més de 100 milions d'euros no pot permetre que es deixi escapar la conservació del patrimoni de la ciutat ".\nFinalment la portaveu Popular reclamarà que s'informi sobre els possibles usos a què es destinarà al Palau Moxó, "és sorprenent com l'Ajuntament es precipita a comprar edificis i aquest que és patrimonial no ho fa".


Michael Douglas és “Un hombre solitario”. Sopem amb ell? | Sopars de Cinema\nMichael Douglas és “Un hombre solitario”. Sopem amb ell?\nPublicat el 05/10/2013 per soparsdecinema\nMichael Douglas interpreta a Ben Kalmen, un novaiorquès que ja està en la ‘cinquantena’ i que ha estat un empresari d’èxit . Fins i tot va sortir a la portada de ‘Forbes’, la revista dels professionals ‘vip’, habitualment reservada als qui representen laimatge de l’èxit. Ben Kalmen ha estat un emblemàtic propietari d’una xarxa de concessionaris d’automòbils. Es podria dir que fins i tot el vent bufava a favor d’ell…\nPerò ara, en el moment en què el veiem en aquesta imatge, tot és molt diferent. Què ha passat amb la seva carrera professional? I amb la personal? Era conscient que prenia decisions arriscades, equivocades? Per què ho ha fet? (Sembla que Ben Kalmen, el personatge i Michael Douglas, l’actor, pateixen els mateixos síndromes que tenien Enric VIII i Lluis XIV…).\nBen Kalmen és un personatge que sembla escrit pensant directament amb en Michael Douglas. Suposo que per això mateix la seva interpretació ha motivat a tota la crítica, especialment la nord americana, que han multiplicat els elogis a la composició del seu personatge. No recordo on he llegit que, probablement, els guionistes s’hagin inspirat en ‘algun’ aspecte de la biografia de l’actor.\nAra el trobem assegut en el banc dels seus records més emotius i al seu costat hi ha la que ha estat la seva esposa (Susan Sarandon). Estan junts, en el ‘seu’ banc, i desprès d’haver viscut molt i d’haver patit molt… ara sembla que el destí (el destí ara i aquí és la Susan Sarandon) l’hi ofereixi la darrera oportunitat de la seva vida. I la rotunditat en què ho estic escrivint correspon exactament a la situació que viu el personatge: la darrera oportunitat de la seva vida.\nLa pel·lícula es titula “Un hombre solitario”. Davant la càmera hi ha aquests actors i d’altres, com Danny DeVito, prou coneguts. Darrera hi trobem, com a directors, Brian Koppelman i David Levien, dos experts guionistes que han treballat en equip per Steven Soderberg, un ‘home de cine’ que ha fet de tot: productor (“Un hombre solitario”, “Syriana”, “Buenas noches y buena suerte”, “Una mirada en la oscuridad”, “Michael Clayton”); director (“Erin Brockovich”, “Solaris”, “El buen alemán”, “Ocean’s Thirteen”) a més de guionista, muntador i director de fotografia.\nTornem a la fotografia. Estem a la darrera escena. Falten 60 segons per què la Susan Sarandon s’aixequi i repeteixi el seu oferiment de refer la seva vida. Li diu que el deixa sol un moment per què s’ho pensi mentre ella se’n va cap al seu automòbil. Ell s’aixeca i… suposo que no espereu que us digui què decidirà, oi?\nEl pròxim dimarts ho podrem veure i desprès parlar-ne … si veniu, clar.\nSopars de Cinema Nº 260. Dimarts 8 d’octubre de 2013. A les 20:20: “Un hombre solitario” de Brian Koppelman i David Levien. Al Cinema Alexandra.\nL'entrada va ser publicada el Convocatòria i etiquetada Brian Koppelman, Danny DeVito, David Levien, Michael Douglas, Susan Sarandon, Un hombre solitario per soparsdecinema. Guarda l'enllaç permanent.


La Fundación Leo Messi i Special Olympics Catalunya renoven el seu compromís - Diari de la Discapacitat\nIniciEsport AdaptatLa Fundación Leo Messi i Special Olympics Catalunya renoven el seu compromís\nJornada Escolar a Gavà // Foto: Special Olympics Catalunya\nLa Fundación Leo Messi i Special Olympics Catalunya seguiran impulsant projectes per fomentar l’esport entre nens i nenes amb discapacitat intel·lectual després de renovar el seu acord de col·laboració, que van iniciar el 2015 per lluitar contra la discriminació social de nens i nenes en risc d’exclusió social a través de l’esport.\nDurant aquests anys han estat molts els joves esportistes que han pogut beneficiar-se dels diferents projectes. Només l’any passat van ser prop de 900 nens i nenes amb discapacitat intel·lectual de 2 a 16 anys que hi van participar.\nEntre aquests projectes destaquen el Programa Young Athletes, destinat a nens i nens de 2 a 7 anys, i en el que actualment participen 7 escoles d’educació especial a Catalunya; el Projecte Esport a l’Escola, per dotar als centres d’educació especial material adaptat i facilitar beques als alumnes amb menors recursos econòmics; les Jornades Escolars de bàsquet, futbol, atletisme i alumnes d’escoles d’educació escolar; la Hipoteràpia amb cavalls per millorar el nivell físic, psicològic i social dels alumnes; i la teràpia assistida amb gossos.\nCom comenta Sergi Grimau, president de Special Olympics Catalunya, per a l’entitat aquesta col·laboració “simbolitza el compromís amb la societat i amb aquells que tenen un recorregut vital més complicat a la vida. El suport de la Fundació Leo Messi ha estat cabdal per apropar la pràctica de l’esport als més joves i millorar la seva qualitat de vida. En aquests moments que estem vivint pren encara més dimensió que qualsevol altre acte de solidaritat i de suport “.\nArticle anteriorLa Taula exigeix que la renda garantida arribi a tots els ciutadans que la necessitin\nArticle següentSUMEM reclama que es garanteixi la seguretat sanitària als espais peatonals de L’H


Una de les firmes investigades en relació amb Alfredo Castelló va col·laborar amb el PP d’Isabel Bonig\nImesapi, del grup ACS, que va contribuir a la campanya local de la líder del PP a la Vall d’Uixó, figura en la trama de l’Ajuntament de Sagunt\nIsabel Bonig, quan era consellera d'Obres Públiques, i Alfredo Castelló, quan era alcalde de Sagunt.\n22 de octubre de 2016 20:30h\nUna empresa va pagar una part de la campanya electoral municipal que Isabel Bonig, presidenta actual del PP valencià, va dur a terme el 2011 per a ser reelegida alcaldessa de la Vall d’Uixó (Castelló). Es tracta d’una empresa de serveis que un any abans havia aconseguit una contracta d’enllumenat públic del mateix Ajuntament. El llavors president local del partit, Vicent Aparici, va negociar amb un responsable de l’adjudicatària perquè assumira el cost del projecte digital i de la web del PP de la Vall amb una despesa mínima per als populars.\nAqueixa empresa era Imesapi, del grup ACS, propietat de Florentino Pérez. Es tracta d’una de les firmes investigades ara en l’anomenada Operació Flotador, que va portar divendres passat 21 d’octubre agents de la Unitat contra la Delinqüència Econòmica i Fiscal (UDEF) a registrar l’Ajuntament de Sagunt i altres dependències. Entre les obres que s’investiguen destaquen l’asfaltatge i el manteniment de vials públics de la ciutat.\nIniciada l’agost del 2015 i originada en irregularitats detectades per la Sindicatura de Comptes, la investigació se centra en els mandats dels anys 2007-2011 i 2011-2014, en què va ser alcalde de Sagunt Alfredo Castelló, que està en el punt de mira de la UDEF juntament amb 11 regidors i exregidors del PP més. Castelló forma part del Grup Parlamentari que lidera Bonig en les Corts Valencianes i és president del Comité de Garanties de l’organització valenciana del PP, que lidera aquesta última.\nBonig va al·legar al seu moment, quan el diari El País va publicar la notícia, que, a pesar que llavors era alcaldessa, no sabia com es va contractar la web local del partit perquè no tenia cap lloc de responsabilitat en l’estructura del PP de la Vall. Bonig va remetre llavors al “responsable de l’organització local del PP”, que era Vicent Aparici.\nSegons el diari El Mundo, encara que inicialment la Fiscalia va presentar una denúncia per prevaricació arran d’haver detectat fraccionaments de contractes, en el curs de la investigació s’haurien detectat pretesos regals als implicats.\n22 de octubre de 2016 - 20:30 h


El 0,7% d'ajut al desenvolupament i el nou finançament\nCatalunya augmentarà la cooperació al desenvolupament amb qui més ho necessita, però ho farà en funció de les seves possibilitats econòmiques. Tant de bo un sistema de finançament més just ens permeti arribar al 0,7%\nEl sector català de la cooperació al desenvolupament s'ha mostrat preocupat arran del projecte del pressupost de la Generalitat pel 2009 i la seva incidència en les partides destinades a Ajut Oficial al Desenvolupament (AOD). Per això, crec positiu aturar-nos una estona a analitzar l'escenari, com ha afectat la situació econòmica a aquests compromisos i com es pot donar resposta a les legítimes inquietuds mostrades per la Federació Catalana d'ONG davant d'aquesta situació.\nEl juliol del 2007 s'aprovava el pla director de la cooperació catalana 2007-2010 amb el mandat legal d'assolir el 0,7% dels ingressos propis de la Generalitat en concepte d'AOD el 2012. Però es feia amb un escenari financer diferent al que avui estem vivint, ja que els ingressos han baixat significativament. I això va afectar les previsions de totes les polítiques públiques de la Generalitat, però, a diferència d'altres polítiques, els compromisos en matèria de cooperació s'havien de calcular sobre un percentatge dels tributs propis. Si bé és cert que podríem projectar la nostra participació sobre el PIB català, mentre no disposem d'un sistema de finançament més estable difícilment podrem fer aquest càlcul, i sempre hi hauríem de sumar el que l'Estat espanyol destina d'AOD amb els nostres impostos, que ara mateix no fem.\nPer aquesta raó, les retallades en xifres absolutes de les partides de cooperació es veuen compensades per la baixa recaptació dels tributs propis i no afecten significativament l'augment percentual d'AOD. Durant els darrers anys l'evolució de l'AOD ha passat d'un 0,23% el 2003 a un 0,35% el 2007, i ha més que doblat la xifra d'AOD en pocs anys, i hem passat de 25 milions el 2003 a 65 milions el 2009 dedicats a la cooperació al desenvolupament. A més, aquest 2008 ens situarem al voltant del 0,4% d'AOD sobre els tributs propis. Si bé és cert que la xifra d'AOD prevista pel 2009 representa un retrocés en xifres absolutes sobre el 2007, no és tan clar que sigui un retrocés en termes relatius. Fins que no veiem el comportament de la recaptació dels tributs propis, no es pot descartar que arribem al percentatge previst encara que baixin les partides. Alhora, tampoc sabrem de quina manera el nou finançament de la Generalitat, si és que es materialitza, modificarà el volum dels ingressos ni com afectarà els pressupostos de cooperació dels propers anys.\nEl creixement global del pressupost total de la Generalitat del 2009 en relació amb el del 2008 és un creixement comptable, que es basa en el deute i que utilitza partides de crèdit, però que no implica un creixement dels ingressos, sinó un descens. Per tant, per mantenir els seus compromisos amb el conjunt de la ciutadania catalana en temps de crisi, la Generalitat s'ha hagut d'endeutar ja que els ingressos han disminuït dràsticament. I és oportú recordar que quan el 2008 la Generalitat va voler mantenir els seus compromisos de cooperació en xifres absolutes va haver d'imputar part d'aquest creixement a instruments de crèdit, com la resta de departaments que necessitaven recursos. Però la decisió de dotar-nos d'una partida de crèdits per executar el que s'anomena cooperació reemborsable fou desestimada pel sector i posteriorment pel mateix govern. No seria acceptable que ara es demanés un sobreesforç de la partida de cooperació sobre un pressupost que creix a través de crèdits.\nCertament, la crisi econòmica global està afectant de manera dramàtica els pobles i països més empobrits, i és ara quan més falta fa refermar el nostre compromís amb el desenvolupament del sud. Per això, Catalunya continuarà augmentant la cooperació al desenvolupament amb qui més ho necessita, però això ho farà en funció de les seves possibilitats econòmiques, i si avui aquestes són menors que ahir hem d'actuar en conseqüència. El més important no és quants diners hi dediquem sinó què fem amb aquests recursos, i si la nostra cooperació és de qualitat tindrà un major impacte sobre el desenvolupament. Tant de bo que en un futur proper disposem d'un sistema de finançament més just que l'actual, que ens permeti mantenir no només un augment percentual d'AOD, sinó també disposar de més recursos per seguir creixent i arribar al 0,7% en els terminis que ens havíem marcat. Perquè la veritable solidaritat no és donar el que ens sobra sinó compartir el que tenim.


Jenni Rodà i Neus Verdaguer guanyen la 23a edició amb Històries íntimes, una antologia de contes eròtics que narra les peripècies sexuals de diversos membres d’una mateixa família\nUna antologia de contes eròtics que narra les peripècies sexuals de diversos membres d’una mateixa família, de Jenni Rodà i Neus Verdaguer, és l’obra guanyadora del XXIII Premi de Literatura Eròtica La Vall d’Albaida. El veredicte del jurat es va anunciar en l’acte celebrat a La Pobla del Duc. Durant el qual el conseller de Cultura de la Mancomunitat, Fede Vidal, va demanar a les administracions públiques valencianes que entenguen que «el premi és de “la Vall d’Albaida” perquè va nàixer i s’organitza ací, però és o hauria de ser de tots» perquè «amb una major implicació i gràcies a la singuralitat i el bon nom podem anar més enllà en dotació i trascendència».\nEn Històries íntimes, els relats adopten punts de vista molt diferents, tant pel que fa a l’edat de les protagonistes com a l’època en la qual se situa la història i també a l’orientació sexual dels personatges. Dels 13 originals presentats en l’edició de 2017, aquesta antologia és la que ha estat mereixedora dels 4.000 euros amb què la Mancomunitat de Municipis de la Vall d’Albaida dota el guardó, i serà publicada el 2018 en la col•lecció «L’Eclèctica» d’Edicions Bromera.\nJenni Rodà i Casado (Olot, 1982) és llicenciada en Periodisme i fa més de deu anys que es dedica a la correcció i a la traducció en un servei lingüístic. Ha exercit com a professora de català per a adults i ha escrit alguns articles en mitjans de comunicació sobre llengua i l’àmbit socioeconòmic. Recentment ha guanyat diversos certàmens literaris i ha publicat «Pintaungles de colors» a l’antologia solidària Lluitem junts. Neus Verdaguer i Pagès (Olot, 1982) és diplomada en Educació Social i en Magisteri. Treballa de mestra des de fa gairebé una dècada i ha publicat diversos articles relacionats amb el món de l’educació. L’any 2016 va publicar Si no hi ha demà, un llibre solidari autoeditat, escrit a quatre mans amb Sílvia Pagès, la protagonista de la història. També ha publicat el relat «Diuen...» a l’antologia solidària Lluitem junts.\nEl jurat, format per Ramon Ferrer, Marilo Àlvarez, Josep Andrés, Àngel Cano i Josepa Sopeña, amb Fede Vidal –conseller de Cultura de la Mancomunitat i alcalde d’Alfarrasí– com a secretari, ha destacat que «es tracta d’una obra molt completa, amb una prosa atractiva i una perspectiva marcadament femenina». L’obra destaca per estar bastida mitjançant relats interconnectats que adopten un ritme àgil i íntim, amb un domini del llenguatge notable. A més, cal afegir que totes les històries estan contades des d’una òptica femenina que suposa una alenada d’aire fresc en aquest gènere.\nPublicado en Comarcal 02 / 10 / 2017


Especial Moros i Cristians d'Ontinyent 2009: Tomás Garrido és el director de "Chimo" el 2009\nTomás Garrido és el director de "Chimo" el 2009\nSaül Gómez Soler ja té successor en la direcció de la marxa mora "Chimo", l'obra del mestre José María Ferrero que obre cada dijous de festes per la vesprada els dies grans morocristians d'Ontinyent. Aquest any de 2010 s'ha optat de nou per un músic de fora de la ciutat. L'honor d'obrir les festes el proper 20 d'agost li correspondrà enguany a un músic de la Rioja, el senyor Tomás Garrido Fernández.\nAquest músic, director i musicòleg de prestigi, ha estat invitat a dirigir orquestres como la London Concertante, Orquesta Simfònica de Galícia, Orquesta y Coro de la Comunidad de Madrid, Orquesta Sinfónica de Màlaga, Orquesta Sinfónica de Madrid, Coro Nacional de España, Orquesta Filharmónica de Gran Canaria, Orquestra Filharmònica de Chestojowa (Polònia), Orquesta Sinfónica del Principado de Astúries i Orquestra Filharmònica de la Universitat de València.\nDel treball del Sr. Garrido destaca l'adaptació de l'òpera “Le Revenant” del gran músic ontinyentí Josep Melcior Gomis, estrenada, sota la seua direcció, en el Teatro de la Zarzuela de Madrid al maig del 2000, una adaptació que posteriorment seria posada en escena en Tolosa de Llenguadoc. A l'octubre del 2003 i en el Teatre Echegaray, el Sr. Garrido es va fer càrrec de la direcció musical de l'Orquestra Filharmònica de la Universitat de València en la representació de la mateixa òpera.\nActualment és director de Camerata del Prado\nDesitgem tota la sort al senyor Garrido. Hereta la plaça plena de gents i músics com no es recordava a Ontinyent en feia anys. Potser les interessants reformes aplicades a l'acte de l'Entrada de Bandes de Música, amb la decissió i l'anunci immediats de les bandes guanyadores dels premis d'uniformitat i d'interpretació, amb el fet que aquesta darrera banda puge a l'escenari per fer sonar el pas-doble que ha dut en la seua entrada, faran que els músics no abandonen l'acte tant punt arriben com ha estat habitual en els últims temps. La interpretació de "Chimo" de ben segur que és així més sentida pels festers i el públic.\nAcí teniu el currículum complet del director Tomás Garrido.\nPublicat per Especial Crònica digital - Moros i Cristians d'Ontinyent 2009 a 22:25


Identificada una proteïna clau en la divisió de cèl·lules mare | IRB Barcelona\nIdentificada una proteïna clau en la divisió de cèl·lules mare\nL’estudi, publicat a Nature Cell Biology, se centra en l’orgànul conegut com a centrosoma, que organitza la xarxa de microtúbuls que actua d’esquelet cel·lular, amb un paper fonamental en divisió.\nEl professor ICREA, Cayetano González i el seu laboratori a l’Institut de Recerca Biomèdica (IRB Barcelona) especialitzat en Divisió Cel·lular, ha publicat un article a Nature Cell Biology, que contribueix a esclarir els mecanismes moleculars que usen algunes cèl·lules mare per seguir sent cèl·lula mare mentre generen cèl·lules filla que s’especialitzaran en un tipus cel·lular determinat. Els científics, usant com a model els neuroblasts de la mosca Drosophila melanogaster, la cèl·lula mare que genera el teixit neuronal de les mosques, descriuen que la proteïna Centrobin té una funció fonamental en la correcta divisió de les cèl·lules mare.\nL’estudi se centra en el centrosoma, l’orgànul cel·lular que organitza la xarxa de microtúbuls que actua d’esquelet cel·lular. Un centrosoma està format per dues estructures amb forma de barril denominats centríols. Els centríols estan envoltats d’un material proteic dens denominat material pericentriolar, amb forta activitat de nucleació de microtúbuls. Per a cada parell de centríols, un, el denominat “centríol mare”, és un cicle cel·lular més vell que l’altre, nomenat “centríol fill”. Resultats anteriors del laboratori del Dr. González van demostrar que els neuroblasts de Drosophila, en un estat d’interfase, és a dir quan la cèl·lula no s’està dividint, només el centríol fill està integrat en el material pericentriolar formant una estructura que organitza una gran matriu de microtúbuls que intervé en l’orientació que tindrà la propera divisió cel·lular. Quan la cèl·lula es divideix, el centríol fill romandrà en el neuroblast renovat, és a dir, en la cèl·lula mare.\nAquest nou estudi descriu que Centrobin és necessària i suficient per permetre als centríols fill enllaçar-se al material pericentriolar que organitza l’àster de microtúbuls en la interfase dels neuroblasts de Drosophila. Centrobin està present en els centríols fill i absent en els centríols mare. L’article demostra al seu torn que sense Centrobin, els centríols fill no poden enllaçar-se al material pericentriolar mentre que els centríols mare manipulats per dur Centrobin, sí que ho fan. També demostren que dins de la cèl·lula, Centrobin està unit a un grup de proteïnes del material pericentriolar ja descrites, i en conseqüència, han identificat la cascada de senyalització que explicaria la funció de Centrobin. Centrobin només pot fer la seva funció si prèviament ha estat fosforilada (activada) per la proteïna quinasa Polo, el que revela el rol principal d’aquesta quinasa en la interfase per a que el centríol fill sigui retingut per la cèl·lula mare neural de Drosophila.\nUn article publicat el 2012 per científics del Saitama Cancer Center, a Japó, va mostrar que quan les cèl·lules canceroses d’un neuroblastoma (el tercer càncer infantil més freqüent) es divideixen, la cèl·lula filla que reté més potencial d’autorenovació (és a dir, més malignitat) acostuma a heretar el centrosoma fill, que, en les cèl·lules humanes, també té Centrobin. Aquesta observació suggereix que el comportament específic del centríol fill descobert en neuroblasts de Drosophila pugui ser el mateix en mamífers i, per tant, podria ser també rellevant en malaltia humana.\nCentrobin controls mother_daughter centriole asymmetry in Drosophila neuroblasts\nJ. Januschke, J. Reina, S. Llamazares, T. Bertran, F. Rossi, J. Roig and C. Gonzalez\nNature Cell Biology (2013) doi: 10.1038/ncb2671